Συντεταγμένες: 31°57′N 5°19′E﻿ / ﻿31.950°N 5.317°E﻿ / 31.950; 5.317

Η **Ουάργκλα** (βερβερικές γλώσσες: *Wargren* ή *Wargla*, αραβικά: ورجلان‎/*Ουαρτζιλάν*, ή ورقلة *Ουαράκλα*, παλαιά βερβερική ονομασία: *Wareglan*) είναι η πρωτεύουσα της ομώνυμης επαρχίας στην έρημο της Σαχάρας στη νότια Αλγερία. Διαθέτει ανθηρή πετρελαιοβιομηχανία και φιλοξενεί ένα από τα πανεπιστήμια της Αλγερίας, το Πανεπιστήμιο της Ουάργκλα. Η κοινότητα της Ουάργκλα είχε πληθυσμό 133.024 κατοίκων στην απογραφή του 2008, από 112.339 το 1998 σημειώνοντας ετήσιο ρυθμό αύξησης 1,7%.

Ιστορικά στοιχεία
-----------------

Σύμφωνα με τον Ιμπν Χαλντούν η πόλη ιδρύθηκε από τους Μπανού Ουάργκλα οι οποίοι, συνοδευόμενοι από τμήματα των Μαγκράουα και Μπανού Ιφράν, άφησαν την περιοχή του Τλεμσέν και ίδρυσαν την Ουάργκλα. Αυτοί οι Βέρβεροι της Ουάργκλα στη συνέχεια ενστερνίστηκαν τα δόγματα των Ιμπάντι, που αργότερα έκανε την πόλη ελκυστικό καταφύγιο για τους πολίτες του Ταχέρτ.

Τον 11ο αιώνα, οι Μπανού Χιλάλ, μια αραβική φυλή που ζούσε μεταξύ του Νείλου και της Ερυθράς Θάλασσας, εγκαταστάθηκε στην Τυνησία, την Τριπολιτανία (δυτική Λιβύη) και την Κωνσταντίνη (ανατολική Αλγερία) που ήταν τμήμα της Ουάργκλα.

Σύγχρονη πόλη
-------------

Η πόλη ήταν ένα σημαντικό τουριστικό θέρετρο μέχρι την εμφύλια σύρραξη της δεκαετίας του 1990. Πολλοί τουρίστες αγόραζαν ρόδα της ερήμου στο *σουκ λ'εχτζάρ*, την παλιά αγορά πετρωμάτων. Το σουκ, ή αγορά, είχε πολλά παραδοσιακά καταστήματα γεμάτα τεχνουργήματα, παραδοσιακά αντικείμενα και τοπικά προϊόντα. 

Δίπλα στην παλιά λαχαναγορά βρίσκονται τα δύο παλαιότερα τζαμιά της πόλης, το «αλ-Μαστζίντ αλ-Ατίκ» που μεταφράζεται ως «το παλιό τζαμί» και το παλιό τζαμί Ιμπάντι, που φιλοξένησε έναν από τους πιο γνωστούς ισλαμιστές μελετητές της πόλης, τον Ταλέμ ετ-Ταγιέμπ. 

Ορισμένοι από τους κατοίκους της Ουάργκλα μιλούν τη γλώσσα Ουαργκλί, η οποία αποτελεί μέρος της υπο- ομάδας των γλωσσών Ζενάτι των βόρειων βερβερικών γλωσσών.

Κλίμα
-----

Η Ουάργκλα έχει ερημικό κλίμα (Κλιματική ταξινόμηση Κέππεν *BWh*) τυπικό της ερήμου Σαχάρας στην οποία βρίσκεται. Η πόλη έχει πολύ μακρά και θερμά καλοκαίρια και μικρούς και ευχάριστους χειμώνες. Οι μέσες θερμοκρασίες της πόλης είναι η υψηλότερη από τις μεγάλες πόλεις της Αλγερίας. 

Άποψη οδού της Ουάργκλα

| Κλιματικά δεδομένα Ουάργκλα (1981-2010, ακραίες τιμές 1963–σήμερα) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 28.3 | 37.2 | 40.0 | 41.3 | 46.2 | 49.0 | 51.3 | 53.5 | 47.7 | 42.3 | 38.9 | 31.4 | 53,5 |
| Μέση Μέγιστη °C (°F) | 18.1 | 20.9 | 26.0 | 30.0 | 34.9 | 40.3 | 43.3 | 42.5 | 37.3 | 31.4 | 23.7 | 19.2 | 30,8 |
| Μέση Μηνιαία °C (°F) | 11.3 | 13.6 | 18.0 | 22.3 | 27.4 | 32.5 | 35.5 | 34.9 | 30.1 | 24.3 | 16.8 | 12.4 | 23,5 |
| Μέση Ελάχιστη °C (°F) | 4.7 | 6.8 | 10.8 | 15.1 | 19.8 | 24.7 | 27.7 | 27.3 | 23.2 | 17.2 | 10.0 | 6.0 | 16,3 |
| Χαμηλότερη Ελάχιστη °C (°F) | −3.7 | −2 | 0(32) | 3.0 | 8.9 | 14.8 | 17.0 | 18.0 | 13.0 | 5.0 | 1.0 | −0.2 | −3,7 |
| Υετός mm (ίντσες) | 12,4 | 1 | 5 | 1,8 | 11,6 | 4,1 | 0,5 | 0,5 | 5,5 | 4,4 | 8,8 | 2,8 | 55,9 |
| Μέσες ημέρες κατακρημνίσεων (≥ 0.1 mm) | 2.1 | 0.4 | 1.1 | 1.2 | 0.4 | 0.8 | 0.6 | 0.6 | 1.7 | 1.7 | 1.3 | 1.0 | 13,22 |
| *Πηγή #1: Παγκόσμιος Μετεωρολογικός Οργανισμός (μέση θερμοκρασία) (υετός, 1976–2005)* |
| *Πηγή #2: Αραβική Μετεωρολογική Βίβλος (υγρασία και ηλιοφάνεια), Meteo Climat (ακραίες τιμές)* |

Παραπομπές
----------

1. ↑  «Ouargla (Province Capital, Ouargla, Algeria) - Population Statistics, Charts, Map and Location». Ανακτήθηκε στις 12  Δεκεμβρίου 2019.
2. ↑  «Université Kasdi Merbah Ouargla». *www.univ-ouargla.dz*. Ανακτήθηκε στις 12 Δεκεμβρίου 2019.
3. 1 2  «Population: Ouargla Wilaya» (PDF) (στα Γαλλικά). Office National des Statistiques Algérie. Ανακτήθηκε στις 12 Δεκεμβρίου 2019.
4. ↑  «Algeria Communes». Statoids. Ανακτήθηκε στις 12 Δεκεμβρίου 2019.
5. ↑  Wright, John (2007). *The Trans-Saharan Slave Trade*. New York: Routledge. σελ. 25. ISBN 978-1-134-17987-9.
6. ↑  «Wargla | Algeria». *Encyclopedia Britannica* (στα Αγγλικά). Ανακτήθηκε στις 12 Δεκεμβρίου 2019.
7. ↑  «Tagargrent». Ethnologue. Ανακτήθηκε στις 12 Δεκεμβρίου 2019.
8. ↑  «World Weather Information Service–Ouargla». World Meteorological Organization.
9. ↑  «Climate Normals for Ouargla».
10. ↑  «Appendix I: Meteorological Data» (PDF). Springer. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 12 Δεκεμβρίου 2019.
11. ↑  
«Station Ouargla» (στα Γαλλικά). Meteo Climat. Ανακτήθηκε στις 12 Δεκεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131418171
* LCCN: n85208829
* GND: 4075777-8
* SUDOC: 028596935
* BNF: cb120400697 (data)

 |

 |